ভারতের প্রথম সোনার মুদ্রা প্রকাশ করলেন প্রধানমন্ত্রী নরেন্দ্র মোদী। সেই সঙ্গে সোনা সংক্রান্ত দু’টি প্রকল্পেরও উদ্বোধন করেন তিনি।
এই দু’টি প্রকল্পের একটি গোল্ড মানিটাইজেশন স্কিম। গত বাজেটেই এই প্রকল্পটির ঘোষণা করেছিলেন অর্থমন্ত্রী পালানিয়াপ্পন চিদাম্বরম। প্রকল্পটির মূল লক্ষ্য হল, গৃহস্থের ঘরে জমিয়ে রাখা অব্যবহৃত সোনাকে দেশের ব্যাঙ্কিং‌ ব্যবস্থার আওতায় আনা।
এদিন প্রধানমন্ত্রী বলেন, ‘‘২০,০০০ টন সোনা স্রেফ অব্যবহৃত পড়ে আছে। আমাদের দারিদ্র্যের অন্যতম বড় কারণ এটাই। এই সোনা যদি সঠিকভাবে ব্যবহার করা যায়, তা হলে সমস্যা দূর হবেই।’’​
এই প্রকল্পে কোনও ব্যক্তি ন্যূনতম ৩০ গ্রাম সোনা ব্যাঙ্কে ডিপোজিট রাখতে পারেন। এই জমার ক্ষেত্রে কোনও ঊর্ধ্বসীমা নেই।
সরকারের তরফে দেশের প্রথম স্বর্ণমুদ্রাটিও এদিন প্রকাশিত হয়। মুদ্রাটির একদিকে অশোক চক্র খোদাই করা রয়েছে। ৫ ও ১০ গ্রামের মুদ্রা পাওয়া যাবে।